

Misija OSCE-a u Bosni i Hercegovini u sklopu svojih aktivnosti usmjerenih ka prevenciji i suprostavljanju nasilnom ekstremizmu raspisuje

**POZIV**

za učešće studenata iz Banja Luke i Sarajeva u realizaciji predstave

Poziv se odnosi na studente sljedećih fakulteta:

**Univerzitet u Banjoj Luci:** Fakultet političkih nauka, Filozofski fakultet, Fakultet bezbjednosnih nauka, Akademija umjetnosti

**Univerzitet u Sarajevu:** Fakultet političkih nauka, Filozofski fakultet, Pedagoški fakultet, Akademija scenskih umjetnosti, Fakultet za kriminalistiku, kriminologiju i sigurnosne studije,

**Univerzitet Sarajevska škola za nauku i tehnologiju:** Fakultet za političke nauke i međunarodne odnose i Sarajevska filmska akademija

Prije početka takmičenja za najbolju predstavu, biti će organizovane radionice u Banja Luci i Sarajevu na temu suprotstavljanja nasilnom ekstremizmu koju će voditi stručnjaci sa iskustvom u primijenjenim umjetnostima, kao i psihologiji, sigurnosti i pitanjima nasilnog ekstremizma. Tokom radionica studenti će se upoznati sa različitim pristupima proučavanja nasilnog ekstremizma kao i njihovim pojedinačnim i grupnim ulogama u prevenciji ovog negativnog fenomena.

Nakon radionice, studenti različitih disciplina će u grupama do pet članova raditi na razvoju scenarija i predstave sa kojom će učestvovati na takmičenju, a koja će prezentirati njihovo viđenje puta pojedinca ka nasilnom ekstremizmu, sa posebnim osvrtom na različite vrste radikalizacije prema nasilju.

Odabir tri najbolja scenarija i predstave će vršiti komisija koju čine ugledni stručnjaci iz oblasti primjenjenih umjetnosti, psihologije, sigurnosti i pitanja nasilnog ekstremizma. Najbolji radovi će biti nagrađeni informatičkom opremom, kako slijedi:

Nagrada za I mjesto: tablet x 5 (po jedan za svakog člana grupe)

Nagrada za II mjesto: pametni telefon x 5 (po jedan za svakog člana grupe)

Nagrada za III mjesto: eksterna memorija x 5 (po jedan za svakog člana grupe)

***Pobjednički scenario će biti produciran u profesionalni kratki film.***

**INFO:** Broj učesnika/ca na treningu je ograničen. Iz tog razloga vas pozivamo da nam što ranije pošaljete vaše prijave na selma.hodzic@osce.org **najkasnije** **do 05.11.2017. godine.** U predmetu poruke navesti „Prijava za takmičenje“. Prijavni list se nalazi u prilogu. Za više informacija nas možete kontaktirati na navedeni mail.

Prijavljeni studenti će biti blagovremeno obaviješteni o mjestu i vremenu održavanja radionica:

Banja Luka 11. – 12. novembar 2017. godine

Sarajevo 17. – 18. novembar 2017. godine

**PRIJAVA ZA UČEŠĆE**

|  |  |
| --- | --- |
| **Ime i prezime:** |  |
| **Kontakt (e-mail i broj telefona):** |  |
| **Fakultet/odsjek:** |  |
| **Molimo te da nam ukratko napišeš motivaciju za učešće:** |  |